Doza vdekjeprurëse

Në toksikologji, doza vdekjeprurëse është një tregues i toksicitetit vdekjeprurës të një substance të caktuar ose lloj rrezatimi. Për shkak se rezistenca ndryshon nga një individ tek tjetri, "doza vdekjeprurëse" përfaqëson një dozë (zakonisht e regjistruar si dozë për kilogram të peshës trupore të subjektit) në të cilën një përqindje e caktuar e subjekteve do të vdesin. Përqendrimi vdekjeprurës është një matje dozale vdekjeprurëse e përdorur për gazrat ose grimcat. Doza vdekjeprurëse mund të bazohet në konceptin e personit standard, një individ teorik që ka karakteristika "normale" të përkryera, dhe kështu të mos zbatohet për të gjitha nën-popullatat.

Doza mesatare vdekjeprurëse

Doza mesatare vdekjeprurëse, LD50 është doza që kërkohet për të vrarë gjysmën e anëtarëve të një popullate të testuar pas një kohëzgjatjeje të specifikuar të testit. Shifrat LD50 përdoren shpesh si një tregues i përgjithshëm i toksicitetit akut të një substancë. Një LD50 më i ulët është tregues i rritjes së toksicitetit.

Testi u krijua nga J.W. Trevan në vitin 1927.What is an LD50 and LC50  LD50 zakonisht përcaktohet me anë të testeve mbi kafshë siç janë minjtë laboratorikë. Në vitin 2011, Administrata e Ushqimit dhe Barnave në SHBA miratoi metoda alternative ndaj LD50 për testimin e ilaçit kozmetik Botoks pa teste të kafshëve.

LD50 zakonisht shprehet si masa e substancës së administruar për njësi në masë të subjektit të provës, zakonisht si miligramë substancë për kilogram të masës së trupit, nganjëherë shprehet edhe si nanogram (i përshtatshëm për botulinum), mikrogramë, ose gram (i përshtatshëm për paracetamol) për kilogram.

Doza më e ulët vdekjeprurëse
Doza më e ulët vdekjeprurëse është sasia më e vogël e drogës që mund të prodhojë vdekje në një specie të caktuar të kafshëve në kushte të kontrolluara.What is an LD50 and LC50  Doza jepet për njësi të peshës trupore (e shprehur në mënyrë tipike në miligram për kilogram) të një substance që dihet se ka rezultuar në fatalitet në një specie të veçantë. Kur citoni një dozë më të ulët vdekjeprurëse, speciet specifike dhe mënyra e administrimit (p.sh gëlltitur, thithur, intravenoze) shprehen në mënyrë tipike.

 Referime 

Kategoria:Toksikologji